**M&L 40 Rheoli prosiect**

|  |  |  |
| --- | --- | --- |
| **Deilliannau Dysgu** | **Meini Prawf Asesu** | **Canllawiau ac ystod**  **Mae’r ymgeisydd yn darparu tystiolaeth ei fod yn deall:** |
| 1.Deall sut i reoli prosiect | 1.1 Egluro sut i gynnal dadansoddiad cost a budd ar gyfer prosiect | Cynhelir dadansoddiad cost a budd fel arfer i bennu a yw prosiect yn hyfyw yn ariannol. Mae costau a buddion y prosiect yn cael eu nodi a’u mynegi mewn gwerthoedd ariannol er mwyn gallu gwneud casgliadau. Fel arfer, cyfrifir cyfnod ad-dalu’r prosiect hefyd. |
|  |  | *Yn y maen prawf hwn, mae gofyn i’r dysgwr egluro sut i gynnal dadansoddiad cost a budd, dylid cynnwys enghraifft wirioneddol i gefnogi’r eglurhad.* |
|  | 1.2 Gwerthuso’r defnydd o dechnegau dadansoddi risg | Gall risg achosi prosiect i fethu cyflawni ei amcanion. Mae angen gwerthuso tebygolrwydd a chanlyniadau risg a sut i’w rheoli. Mae yna nifer o dechnegau dadansoddi risg – ansoddol a meintiol – y gellir eu defnyddio ac mae’r rhain yn dueddol o ymwneud yn benodol â mathau penodol o brosiectau neu sefydliadau. Dyma rai enghreifftiau:   * Dadansoddi sensitifrwydd * Dadansoddi tebygolrwydd ac effaith risg * Dadansoddi coeden benderfynu * Techneg Delphi   Er mwyn eu gwerthuso, mae angen disgrifiad o sut maen nhw’n gweithio a chasgliad/argymhelliad am pryd y dylid eu defnyddio a pham. |
| 1.3 Gwerthuso adnoddau a thechnegau cynllunio a rheoli prosiect | Mae yna amrywiaeth o adnoddau a thechnegau cynllunio a rheoli prosiectau sy’n briodol i fathau penodol o brosiectau neu sefydliadau.  Dyma rai adnoddau a thechnegau cynllunio prosiectau nodweddiadol:   * Amserlennu tasgau * Siartiau Gantt * Dadansoddi llwybr critigol   Dyma rai adnoddau a thechnegau rheoli prosiectau nodweddiadol, ac eithrio cynllunio:   * Technegau cychwyn prosiectau * Technegau gweithredu prosiectau * Technegau rheoli prosiectau * Technegau cau prosiectau * Technegau cyfathrebu * Technegau rheoli risg * Technegau arwain a datblygu tîm   Awgrymir eich bod yn ymchwilio ac yn dewis o leiaf un dechneg gynllunio a dwy dechneg reoli sydd fwyaf addas i’ch sefyllfa reoli prosiect chi. Er mwyn eu gwerthuso, mae angen disgrifiad o sut maent yn gweithio a chasgliad/argymhelliad am pryd y dylid eu defnyddio a pham. |
| *Yn y maen prawf hwn, mae gofyn i’r dysgwr werthuso o leiaf un dechneg cynllunio prosiect a dwy dechneg rheoli prosiect wahanol.* |
| 1.4. Gwerthuso effaith newidiadau i gwmpas, amserlen, cyllid, risg, ansawdd ac adnoddau’r prosiect | Mae angen ystyried effaith amrywiadau ar gwmpas y prosiect hefyd. Amrywiadau a allai effeithio ar:   * Gwmpas y prosiect * Amserlen * Cyllid * Risg * Ansawdd * Adnoddau   Er mwyn eu gwerthuso, mae angen disgrifiad o sut maen nhw’n gweithio a chasgliad/argymhelliad am pryd y dylid eu defnyddio a pham. |
| *Yn y maen prawf hwn mae gofyn i’r dysgwr nodi amrywiadau a allai effeithio ar sefyllfa rheoli prosiect gan werthuso eu harwyddocâd cymharol ar gynllunio a rheoli prosiect.* |
| 1.5 Dadansoddi gofynion trefniadau llywodraethu rheoli prosiect | Mae llywodraethu prosiect yn cyfeirio at y fframwaith rheoli ar gyfer gwneud penderfyniadau am y prosiect, sy’n nodi atebolrwydd a chyfrifoldebau. Gellir defnyddio nifer o fodelau yn dibynnu ar y math o brosiect a sefydliad. Er mwyn dadansoddi, mae angen disgrifio’r nodweddion hanfodol a dylid egluro pam a sut mae’r model yn gweithio hefyd. Dylid dod i gasgliadau am ei effeithiolrwydd. |
| *Yn y maen prawf hwn mae gofyn i’r dysgwr nodi model llywodraethu prosiect a chwblhau dadansoddiad o’i effeithiolrwydd.* |
| 2. Gallu cynllunio prosiect | 2.1 Dadansoddi sut mae prosiect yn cyd-fynd â gweledigaeth, amcanion, cynlluniau a rhaglenni gwaith cyffredinol y sefydliad | Mae’r dadansoddiad hwn yn golygu nodi prosiect penodol a disgrifio sut a pham mae’n cyd-fynd â gweledigaeth, amcanion, cynlluniau a rhaglenni gwaith y sefydliad. Dylid disgrifio’r rhain i gyd. Mae’r math hwn o ddadansoddiad yn cefnogi’r achos busnes ar gyfer y prosiect. |
| *Yn y maen prawf hwn, mae gofyn i’r dysgwr gwblhau dadansoddiad o sut mae prosiect yn cyd-fynd â gweledigaeth, amcanion, cynlluniau a rhaglenni gwaith cyffredinol y sefydliad.* |
| 2.2 Cytuno ar amcanion a chwmpas y prosiectau arfaethedig gyda rhanddeiliaid | Mae dogfen cychwyn prosiect yn cyflwyno’r holl wybodaeth sydd ei hangen i gychwyn y prosiect. Gellir defnyddio modelau gwahanol yn dibynnu ar y math o brosiect a sefydliad. Gallai’r ddogfen hon, os yw’n fanwl, ddarparu tystiolaeth ar gyfer nifer o feini prawf asesu yn yr adran hon. |
| *Yn y maen prawf hwn, mae gofyn i’r dysgwr ddarparu dogfen cychwyn prosiect sy’n cynnwys amcanion a chwmpas y prosiect o leiaf. Dylid disgrifio sut y paratowyd y ddogfen hon.* |
| 2.3 Asesu rhyngddibyniaethau a risgiau posibl prosiect | Yng ngham cychwyn y prosiect mae angen nodi rhyngddibyniaethau a risgiau posibl prosiect a sut y bydd y rhain yn cael eu lliniaru neu eu rheoli hefyd. Er mwyn asesu, rhaid rhoi rhywfaint o farn ar arwyddocâd cymharol ac effaith bosibl y risg er mwyn gallu cynllunio ymatebion priodol a chymesur (*gweler 2.5 isod*). |
| *Yn y maen prawf hwn, mae gofyn i’r dysgwr asesu’r rhyngddibyniaethau a’r risgiau sy’n gysylltiedig â’r prosiect gan ddefnyddio techneg dadansoddi risg sy’n cael ei chyflwyno a’i hegluro.* |
| 2.4 Datblygu cynllun prosiect gydag amcanion CAMPUS (cyraeddadwy, amserol, mesuradwy, penodol, uchelgeisiol, synhwyrol), dangosyddion perfformiad allweddol a dulliau gwerthuso sy’n briodol i’r cynllun | Mae cynllunio yn gofyn am nodi tasgau i’w cwblhau drwy ddefnyddio strwythur dadansoddi gwaith. Yna, llunnir amserlen i nodi pryd y dylid cwblhau pob gweithgaredd a’r drefn ar gyfer gwneud hyn. Mae’r amserlen yn allweddol i bob agwedd ar reoli’r prosiect. Gellir defnyddio nifer o dechnegau yn dibynnu ar natur a chymhlethdod y prosiect.  Mae’n bwysig penderfynu sut y bydd llwyddiant y prosiect yn cael ei fesur ar y pwynt hwn hefyd (Dangosyddion Perfformiad). Gellir defnyddio mesurau caled a meddal. Mae mesurau caled yn cyfeirio at ganlyniadau ac a lwyddwyd i’w cyflawni ar amser ac o fewn y gyllideb. Mae mesurau meddal yn cynnwys pa mor effeithiol yw’r tîm a boddhad cleientiaid. Gellir mesur a wnaeth y prosiect gyflawni’r manteision disgwyliedig hefyd. |
| Yn y maen prawf hwn, mae gofyn i’r dysgwr baratoi cynllun prosiect manwl llawn gan ddefnyddio techneg gynllunio gydnabyddedig sy’n bodloni holl ofynion y maen prawf asesu hwn. |
| 2.5 Datblygu cynlluniau cymesur wedi’u targedu i reoli risgiau a nodwyd a chynlluniau wrth gefn | Pan nodir risgiau, dylai’r camau gweithredu fod yn gymesur â’r effaith bosibl a’r tebygolrwydd o’r risg yn digwydd. Dylai ymatebion i’r risg adlewyrchu hyn. |
| Yn y maen prawf hwn, mae gofyn i’r dysgwr gymryd y risgiau a nodwyd yn 2.3 a pharatoi cynllun wedi’i dargedu i reoli’r risgiau hynny gan egluro pam mae’r ymateb hwn yn gymesur i’r risgiau dan sylw. |
|  | 2.6 Defnyddio dulliau cylch oes prosiect i nodi cynnydd y prosiect | Byddai’r dull cylch oes prosiect symlaf yn cynnwys:   * Diffinio * Cynllunio * Gweithredu * Gwerthuso a Chau   Fodd bynnag, gellir defnyddio modelau manylach ac mae’r rhain yn dueddol o fod yn benodol i fathau arbennig o brosiectau a sefydliadau. |
| Yn y maen prawf hwn, mae gofyn i’r dysgwr nodi a disgrifio dull cylch oes prosiect a chrynhoi pa weithgareddau fydd yn perthyn i bob cam o gynnydd y prosiect a ddewiswyd ganddynt. |
| 3. Gallu rheoli prosiect | 3.1 Dyrannu adnoddau yn unol â chynllun y prosiect | Mae defnyddio amserlen a chynllun yn fodd o amseru a dyrannu adnoddau. |
| Yn y maen prawf hwn, mae gofyn i’r dysgwr egluro sut y cafwyd yr adnoddau a sut y cawsant eu dyrannu i’r cynllun. Dylid cynnwys tystiolaeth o sut y digwyddodd hyn fel rhan o waith rheoli’r prosiect. |
| 3.2 Briffio aelodau tîm y prosiect ar eu rolau a’u cyfrifoldebau | Mae sefydlu ac arwain tîm y prosiect a sefydlu rolau mewn sefyllfa traws-swyddogaethaol yn aml yn golygu bod rhaid i rolau, cyfrifoldebau ac atebolrwydd fod yn glir. |
| Yn y maen prawf hwn, mae gofyn i’r dysgwr egluro sut y sefydlwyd tîm y prosiect a’r dulliau o friffio aelodau’r tîm ar eu rolau a’u cyfrifoldebau. Dylid cynnwys tystiolaeth o sut y digwyddodd hyn fel rhan o waith rheoli’r prosiect. |
| 3.3 Rhoi cynlluniau ar waith o fewn cyllidebau ac amserlenni y cytunwyd arnynt | Dylid rhoi cynlluniau ar waith o fewn y gyllideb a’r amserlenni y cytunwyd a bennwyd. |
| *Yn y maen prawf hwn, mae gofyn i’r dysgwr egluro sut y rhoddwyd cynlluniau ar waith o fewn y cyllidebau a’r amserlenni y cytunwyd arnynt yn cynnwys unrhyw amrywiadau sylweddol a chamau gweithredu a gymerwyd. Dylid cynnwys tystiolaeth o sut y digwyddodd hyn fel rhan o waith rheoli’r prosiect.* |
| 3.4 Cyfathrebu gofynion y cynlluniau i’r rhai fydd yn cael eu heffeithio | Yn aml iawn, cyfathrebu annigonol yw’r rheswm pam nad yw prosiectau’n llwyddo. Dylid ystyried dulliau ac amseriad yn ofalus. Dylid nodi dulliau o gyflwyno adborth. |
| Yn y maen prawf hwn, mae gofyn i’r dysgwr ddisgrifio sut y cafodd gofynion cynlluniau’r prosiect eu cyfathrebu i’r rhai oedd yn cael eu heffeithio. Dylid cynnwys tystiolaeth o sut y digwyddodd hyn fel rhan o waith rheoli’r prosiect. |
| 3.5 Diwygio’r cynlluniau yn sgil amgylchiadau newidiol yn unol ag amcanion y prosiect a risgiau a nodwyd | Mae angen diwygio cynlluniau yn sgil newidiadau. |
| Yn y maen prawf hwn, mae gofyn i’r dysgwr ddangos sut y cafodd eu cynllun ei ddiwygio yn sgil amgylchiadau sy’n newid. Dylid cynnwys tystiolaeth o sut y digwyddodd hyn fel rhan o waith rheoli’r prosiect. |
| 3.6 Rhoi’r wybodaeth ddiweddaraf i randdeiliaid am ddatblygiadau a phroblemau | Dylid rhoi’r wybodaeth ddiweddaraf i randdeiliaid yn rheolaidd. Bydd amlder a natur y diweddariadau’n amrywio yn dibynnu ar natur cyfraniad y rhanddeiliaid yn y prosiect. |
| Yn y maen prawf hwn, mae gofyn i’r dysgwr ddisgrifio pwy oedd prif randdeiliaid y prosiect a sut y darparwyd y wybodaeth ddiweddaraf iddynt. Dylid cynnwys tystiolaeth o sut y digwyddodd hyn fel rhan o waith rheoli’r prosiect. |
| 3.7 Cwblhau camau gweithredu cau prosiect yn unol â chynlluniau’r prosiect | Dylai’r cynllun gynnwys manylion am sut y bydd y prosiect yn cael ei gau, yn cynnwys:   * Cadw dogfennau’r prosiect * Dyrannu adnoddau * Adolygu prosiect |
| Yn y maen prawf hwn, mae gofyn i’r dysgwr ddisgrifio’r broses o gau’r prosiect yn unol â chynlluniau’r prosiect. Dylid cynnwys tystiolaeth o sut y digwyddodd hyn fel rhan o waith rheoli’r prosiect. |
|  | 3.8 Cydymffurfio â pholisïau a gweithdrefnau’r sefydliad, a gofynion cyfreithiol a moesegol wrth reoli prosiect | Mae’n rhaid i drefniadau rheoli’r prosiect gydymffurfio â pholisïau a gweithdrefnau’r sefydliad, a gofynion cyfreithiol a moesegol. Mae’r rhain yn cynnwys gofynion fel polisïau rheoli adnoddau dynol, gwarchod data ac iechyd a diogelwch. |
| *Yn y maen prawf hwn, mae gofyn i’r dysgwr ddisgrifio o leiaf ddau bolisi gwahanol sy’n berthnasol i sefyllfa rheoli’r prosiect a dangos sut y cydymffurfiwyd â’r rhain. Dylid cynnwys tystiolaeth o sut y digwyddodd hyn fel rhan o waith rheoli’r prosiect.* |
| 4. Gallu gwerthuso effeithiolrwydd prosiect | 4.1 Cynnal adolygiadau cyfnodol o gynnydd ac effeithiolrwydd prosiect gan ddefnyddio gwybodaeth o ffynonellau amrywiol | Dylid cynnal adolygiadau cyfnodol. |
| Yn y maen prawf hwn, mae gofyn i’r dysgwr ddarparu tystiolaeth o adolygiadau o gynnydd ac effeithiolrwydd y prosiect. Gallai hyn gynnwys cyfarfodydd rheoli tîm, ac olrhain cerrig milltir. Dylid cynnwys tystiolaeth o sut y digwyddodd hyn fel rhan o waith rheoli’r prosiect. |
| 4.2 Gwerthuso effeithiolrwydd y gwaith o gasglu a rheoli gwybodaeth sy’n ymwneud â’r prosiect | Mae rheoli’r prosiect yn effeithiol yn gofyn am gasglu a rheoli gwybodaeth sy’n ymwneud â’r prosiect a chynllunio systemau i gefnogi hyn. Mae hyn yn sicrhau bod data yn cael ei gadw i’w ddefnyddio mewn prosiectau yn y dyfodol. Er mwyn gwerthuso, mae angen disgrifiad o’r system(au) a chasgliad/argymhelliad am eu heffeithiolrwydd. |
| Yn y maen prawf hwn, mae gofyn i’r dysgwr ddisgrifio sut y casglwyd gwybodaeth sy’n ymwneud â’r prosiect a’i chadw a gwerthuso effeithiolrwydd y system(au) a ddefnyddiwyd. |
| 4.3 Adrodd ar effeithiolrwydd y cynlluniau | Sicrhau bod proses wella barhaus yn cael ei defnyddio ar gyfer rheoli prosiect. Fel arfer, y ffordd o wneud hyn yw cynnal adolygiad ôl-weithredu i randdeiliaid allweddol yn adolygu effeithiolrwydd y cynllun a’i ganlyniadau. Gellir defnyddio sawl model ar gyfer yr adolygiad hwn yn dibynnu ar natur y prosiect a gofynion y sefydliad. |
| Yn y maen prawf hwn, mae gofyn i’r dysgwr baratoi adroddiad ôl-weithredu ar ffurf adolygiad ôl-weithredu. |